Arquidiocese católica latina de Bagdad

A **arquidiocese de Bagdad dos latinos** (en latín: *Archidioecesis Bagdathensis Latinorum*) é unha sé da igrexa católica latina, inmediatamente suxeita á Santa Sé. En 2012 contaba con arredor de 1.000 bautizados. O seu arcebispo actual é Jean Benjamin Sleiman.
## Historia 
A diocese de Babilonia (ou Bagdad) foi erixida o 6 de setembro de 1632, e comprendía ás catro provincias de Mesopotamia: Bagdad, Basora, Mosul e Emid.

Coa ocupación otomá de Mesopotamia en 1638, a sé foi transferida e unida á de Isfahán, e o bispo estaba representado en Bagdad por un vigairo apostólico coa función de administrador apostólico. Entre 1719 e 1773 os bispos volveron residir en Bagdad. Dende esta data e durante case cincuenta anos a sé permaneceu vacante, e non foi até 1820 que se puido nomear un bispo latino para a Mesopotamia.

A diocese foi elevada a arquidiocese o 19 de setembro de 1848 coa bula *Romanorum Pontificum* do papa Pío IX. No século XIX abranguía os territorios de Mesopotamia, Curdistán e Armenia Menor. Nestas terras o arcebispo de Bagdad exercía tamén a función de delegado apostólico; e tamñen durante boa parte do século XVIII exerceu o cargo de administrador apostólico da arquidiocese latina de Isfahán en Persia, e de representante da Santa Sé ante o Patriarcado de Babilonia dos Caldeos.

## Territorio 
A arquidiocese estende a súa xurisdición sobre todos os fieis católicos de rito latino de Iraq, co seu territorio dividido en tres parroquias. A sé arcebispal é a cidade de Bagdad, onde se atopa a catedral de San Xosé.
## Episcopoloxio 
* Timoteo Pérez Vargas (6 de setembro de 1632 - 23 de decembro de 1639, renuncia)
* Jean Duval (18 de agosto de 1638 - 10 de abril de 1669, finado)
* Placide-Louis du Chemin (10 de abril de 1669 - 26 de xaneiro de 1683, finado)
* François Picquet (26 de abril de 1683 - 26 de agosto de 1685, finado)
* Louis-Marie Pidou de Saint-Olon (24 de novembro de 1687 - 20 de novembro de 1717, finado)
* Dominique-Marie Varlet (20 de febreiro de 1719 - 1 de novembro de 1719, renuncia)
* Emmanuel a S. Alberto Baillet (26 de novembro de 1742 - 4 de abril de 1773, finado)
* Jean-Baptiste Miroudot (15 de abril de 1776 - 24 de maio de 1798, finado)
* Pierre-Alexandre Coupperie (2 de maio de 1820 - 26 de abril de 1831, finado)
* Pierre-Dominique-Marcellin Bonamie (4 de maio de 1832 - 13 de febreiro de 1835, nomeado arcebispo de Esmirna)
* Marie-Laurent Trioche (14 de marzo de 1837 - 28 de novembro de 1887, finado)
* Henri-Victor Altmayer (24 de novembro de 1887 - 23 de agosto de 1902, renuncia)
* François Désiré Jean Drure (7 de novembro de 1902 - 27 de maio de 1917, finado)
* François Berré (9 de agosto de 1921 - 4 de abril de 1929, finado)
* Armand-Etienne-Marie Blanquet du Chayla (1 de abril de 1939 - 17 de setembro de 1964, retirado)
* Paul-Marie-Maurice Perrin (2 de agosto de 1965 - 16 de xaneiro de 1970, nomeado pro-nuncio apostólico para Etiopía)
* Ernest Charles Albert Nyary (23 de marzo de 1972 - 30 de maio de 1983, retirado)
* Paul Dahdah (30 de maio de 1983 - 30 de xullo de 1999, nomeado vigairo apostólico de Beirut)
* Jean Benjamin Sleiman (29 de novembro de 2000 - actualidade)
## Véxase tamén 
### Ligazóns externas 
* Ficha en *Catholic-Hierarchy.org*
* Ficha en *GCatholic.org*